stanford-oval/wikipedia huggingface dataset:
סלע שרלין
קריירה > שעשועונים ותוכניות מציאות

בדצמבר 2020 התמודדה בעונתה השלישית של שעשועון הריאליטי "נינג'ה ישראל" בקשת 12, במקצה ה-VIP.
ב-25 באפריל 2023, בספיישל לרגל יום העצמאות ה-75 של מדינת ישראל של שעשועון "אל תפילו את המיליון" בהנחייתו של אברי גלעד ברשת 13, התמודדה לצדו של עולה חדש מלונדון, אנגליה.
חיים אישיים

היא בזוגיות, ומתגוררת במושב בית יצחק.
סמל העיר נהריה

| --- | --- |

סמל העיר הרשמי
 גרסאות
 
 סמליל ממותג של העיר - בשימוש מראשית 2019
 פרטים
 המחזיק בסמל:  עיריית נהריה
 תאריך אימוץ:  29 בספטמבר 2019
 התקנים
 מוטו:  החופש לגדול
סמל העיר נהריה הוא סמלה הרשמי של העיר נהריה. יחד עמו, משתמש דוברות העירייה בעשור השלישי של המאה ה-21 בסמליל ממותג.
היסטוריה

סמל העיר נבחר במסגרת תחרות ציורים שנעשתה בעיר, אז מושבה, ב-1941. בתחרות זכה תלמיד בית הספר "ויצמן", בנימין מאייר. מאייר צייר את עיקר הסמל וכתובת העברית הקדומה הוספה על ידי אפריים הלטרכט, פקיד במשרד החינוך. בעקבות כך עיצוב הסמל שויך בטעות להלטרכט במשך שנים רבות. גרסה דומה של הסמל שעוצב על ידי מאייר משמשת גם כסמלו של בית הספר ויצמן.
סמל זה הונצח על מדליה לציון חצי יובל לנהריה, בשנת 1960. בנוסף, הוא הונצח על בול של דואר ישראל משנת 1969 בערך נקוב של 0.60 ל"י בעיצוב האחים שמיר. על גבי הבול הופיע הסמל כפי שעיצב אותו מאייר, עם השם "נהריה" בראשו, ללא הכתובת בכתב עברי קדום שהייתה קשה להדפסה.
היסטוריה > מיתוג מחדש

במסגרת תהליך מיתוג מחדש של העיר, באופן הדומה לתהליך שביצעו מחלקות דוברות בערים אחרות באותה עת, עוצב לעיר ב-2019 סמליל ממותג.
בספטמבר 2019 נחשף הסמליל, מלווה במוטו חדש. מטרות התהליך היו לייצג את השינוי שהתחולל בעיר והחזרת “הגאווה הנהריינית” לתושביה, ולשפר את תדמית העיר כ"עיר אטרקטיבית יותר במגוון תחומים". במסגרת התהליך אומץ סמל חדש מודרני, המכונה "לוגו המותג" וסיסמת העיר שחודשה, או "הבטחת המותג", היא "החופש לגדול" שנועדה לייצג את ערכי צמיחה והתפתחות, חופש ומרחב, אופטימיות ותקווה, ליברליזם ופלורליזם.
במסגרת עיצוב הסמל החדש פנתה העירייה לאקדמיה ללשון העברית כדי לתקף את אופן ניקוד שם העיר, נַהֲרִיָּה, ועל בסיס הניקוד עוצב הסמליל החדש. מהלוגו הוסרה המילה "עירייה" כדי "לשים את העיר במרכז", והוסף שמה של העיר באנגלית.
המוטיב המרכזי בסמליל הוא שם העיר בלבן על רקע כחול, צבעי מדינת ישראל, והכחול מסמל את הים הפתוח, שנועד לסמל את החופש בעיר ואת עברה של העיר כעיר נופש. הסמליל אינו תחום בצורה הנדסית במטרה לייצג את תחושת החופש בעיר. מעל שם העיר מופיע סיסמת העיר "החופש לגדול" בנוסף לשמה באנגלית. הניקוד בשם העיר מופיע בצורות וצבעים שונים ומסמל את מאפיינים העיר:
שווא צהוב - מסמל את השמש בעיר.
חיריק כתום - מסמל שמשיה, בשימוש בחופי העיר.
קמץ ירוק - מסמל את הפארקים הירוקים בעיר.
פתח כחול בצורת גל מוארך מתחת לאותיות נ׳ וה׳ ודגש חזק כחול - מסמלים את גלי הים שסמוך לעיר ואת הגעתון.
צבעים אלו הם הצבעים שמופיעים בסמל העיר, וגם היו בשימוש כצבעי הרקע לדגלי העיר. משמאל לשם העיר מופיע בקטן גם סמלה העיר עצמו.
סמל המגן

סמל זה מורכב ממגן, שבפינתו הימנית עליונה מופיעה שמש שממנה יוצאות קרני אור אל עבר הים. קרן מרכזית אחת ממשיכה עד קצהו השני של המגן ומחלקת אותו לשני חלקים. בחלק הימני של הסמל מופיע עץ זית מעל שדה חרוש בצבעי כחול, סמל של שבט אשר שנהריה נמצאת בנחלתו, ובחלק השמאלי מגדל המים של העיר מעל גלי ים.
בראש המגן מופיעה כתובת בכתב עברי קדום על רקע צהוב:
..
משמעות הכתובת היא "ברוך מִבָּנים אשר" ולקוחה מתוך ברכות משה שניתנה לפני מותו בספר דברים:
וּלְאָשֵׁר אָמַר בָּרוּךְ מִבָּנִים אָשֵׁר יְהִי רְצוּי אֶחָיו וְטֹבֵל בַּשֶּׁמֶן רַגְלוֹ. בַּרְזֶל וּנְחֹשֶׁת מִנְעָלֶיךָ וּכְיָמֶיךָ דָּבְאֶךָ.
כתובת זו, יחד עם משפט הלקוח מברכת יעקב לבניו בספר בראשית:
מֵאָשֵׁר שְׁמֵנָה לַחְמוֹ וְהוּא יִתֵּן מַעֲדַנֵּי מֶלֶךְ.
היא מקור המסורת כי עץ הזית על רקע צהוב, כצבע השמן, הוא הסמל של שבט אשר שמופיע גם בסמל העיר.
סמל המגן > סמליות

השילוב בין שני חלקי הסמל מציג את החיבור בין העבר להווה, ומייצג הן את בני שבט אשר שישבו בשטח בתקופת השבטים והן את צאציהם, החלוצים שהקימו את המושבה נהריה על אותן אדמות. מעמדה של נהריה כמושבה הראשונה שהוקמה במערב הגליל מיוצג גם בציור מגדל המים, שהיה סימן בולט בשטח שניתן לראות מרחוק לכך שיש התיישבות יהודית באזור שהשתמשה במגדלי מים, בשונה מכפרים ערביים שהיו מתבססים על בארות. השדה החרוש וגלי המים מסמלים את מיקומה של נהריה על החוף, וגם את אופייה החקלאי בעת הקמתה ואת היותה שער לקליטה עלייה מהעפלה.
הערות שוליים

↑  נהריה סמל חדש למועצה, הארץ, 9 בדצמבר 1941
1 2  על-פי עדות אישית בסיפורה של משפחת רוזנטל - משפחת רוזנטל, רח' הרצל 74, באתר בית ליברמן - מוזיאון לתולדות העיר נהריה, 19 במרץ 2008
↑  אתר בית הספר ויצמן, נהריה
↑  א. לינדנבאום, מטבע למחצית יובל לנהריה, דבר, 7 באפריל 1960
↑  מידע על בול נהריה, באתר התאחדות בולאי ישראל
1 2 3 4 5  מיתוג העיר מחדש, אתר עיריית נהריה, 29 בספטמבר 2019
↑  דגל העיר נהריה, באתר דגלי העולם (באנגלית)
↑  סמל העיר נהריה, באתר בית ליברמן - מוזיאון לתולדות העיר נהריה, 1 באפריל 2008
| דגל ישראל סמלי מחוז הצפון |
| --- | --- | --- |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות תרשיחא • נהריה • נוף הגליל • נצרת • סח'נין • עכו • עפולה • צפת • קריית שמונה • שפרעם | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בית ג'ן • בענה • ג'וליס • ג'ש • זרזיר • חורפיש • חצור הגלילית • יאנוח-ג'ת • יפיע • כאבול • כאוכב אבו אל-היג'א • כעביה-טבאש-חג'אג'רה • כפר ורדים • כפר יאסיף • כפר כמא • כפר תבור • מג'דל שמס • מגדל • מטולה • מע'אר • מעיליא • סאג'ור • עיילבון • עין מאהל • עין קנייא • קצרין • ראש פינה • רמת ישי • שבלי - אום אל-גנם • שלומי | מפת מחוז הצפון |
| מועצות אזוריות | אל-בטוף • בוסתאן אל מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון
בול הדואר עליו הופיע סמל העיר
סמל העיר הישן, במוזיאון בית ליברמן
מגדל המים של נהריה ב-1939, עליו מבוסס הציור בסמל
סרביה באירוויזיון הילדים 2018

סרביה באירוויזיון הילדים 2018 השתתפה עם השיר "Svet" אותו ביצעה בויאנה רדובנוביץ'. השיר סיים במקום ה-19 עם 30 נקודות.
לפני אירוויזיון הילדים > בחירת השיר והנציג

ב-13 בספטמבר 2018 הוחלט בבחירה פנימית כי בויאנה רדובנוביץ' תייצג את סרביה עם השיר "Svet".
באירוויזיון הילדים

סרביה הופיעה בסדר ה-10 על הבמה, אחרי אירלנד ולפני איטליה. סרביה סיימה במקום ה-19 עם 30 נקודות.
באירוויזיון הילדים > נקודות שהוענקו לסרביה

| חבר השופטים> 12 נקודות | חבר השופטים> 10 נקודות | חבר השופטים> 8 נקודות | חבר השופטים> 7 נקודות | חבר השופטים> 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  |  |  | מקדוניה מקדוניה |  |

סרביה קיבלה 28 נקודות מהצבעה.
באירוויזיון הילדים > נקודות שהוענקו על ידי סרביה

| ציון | מדינה |
| --- | --- |
12 נקודות: מקדוניה מקדוניה
10 נקודות: פולין פולין
8 נקודות: אוקראינה אוקראינה
7 נקודות: צרפת צרפת
6 נקודות: איטליה איטליה
5 נקודות: קזחסטן קזחסטן
4 נקודות: מלטה מלטה
3 נקודות: אוסטרליה אוסטרליה
2 נקודות: גאורגיה גאורגיה
1 נקודות: הולנד הולנד
ראו גם

אירוויזיון הילדים 2018
סטראטובריוס

| --- | --- |

חברי סטרטובריוס בהופעת במילאנו ב-2005
 מקום הקמה:  הלסינקי 
 מוקד פעילות:  הלסינקי, פינלנד
 תקופת הפעילות:  מ-1984
 סוגה:  פאוור מטאל, מטאל סימפוני
 חברת תקליטים:  סנצ'ורי רקורדס  ניוקליר בלאסט
 www.stratovarius.com
 פרופיל ב-IMDb
 חברים
 טימו טולקי יאנס יוהנסן לאורי פורה טימו קוטיפלטו יורג מייקל
 
סטראטובריוס (באנגלית: Stratovarius) היא להקת פאוור מטאל פינית.
היסטוריה > תחילתה של הלהקה

סטראטובריוס הוקמה בשנת 1984 בפינלנד תחת השם Black Water ("מים שחורים"). הלהקה עברה מספר שינויי הרכב, ומספר שינויים מבחינה מוזיקלית עד שמצאה את הסגנון הייחודי לה. המוזיקאים שהקימו את הלהקה היו טומו לסילה, סטפן סטרלמן וג'ון ויהרבה. בשנת 1985 הצטרף ללהקה הגיטריסט טימו טולקי, שהיה ליוצר העיקרי ולמוח מאחורי הלהקה. טולקי החליף את סטפן סטרלמן בתפקיד הגיטריסט, ושינה את שמה של הלהקה לסטרטובריוס (הלחם מילולי בין סטרדיוואריוס יצרן הכינורות, וסטרטוקסטר, דגם הגיטרה המפורסם של חברת פנדר), בנוסף לקח טימו טולקי את תפקיד הסולן.
כאמור, טימו טולקי הפך לכוח המניע והיוצר הראשי בלהקה, ומלבד השפעות הרוק שהוא הביא ללהקה, הוא הביא גם השפעות נאו-קלאסיות.
בשנת 1987 הפיצה הלהקה קלטת דמו למספר חברות תקליטים, עד שבסוף הוחתמה הלהקה על ידי חברת התקליטים CBS Finland.
אלבום הבכורה של הלהקה יצא שנתיים מאוחר יותר, בשנת 1989, ונקרא Fright Night ("לילה מבעית").
אחרי שהחוזה שלהם פג בחברת התקליטים CBS Finland, חלו מספר שינויי הרכב בסטרטובריוס, אך למרות זאת הצליחה הלהקה להוציא את אלבומה השני Stratovarius II בשנת 1991 תחת חברת התקליטים Bluelight Records. אלבום זה הופץ שנה מאוחר יותר עם עטיפה חדשה ותחת השם Twilight Time בחברת התקליטים Noise Records.
היסטוריה > צירופו של קוטיפלטו וההצלחה

בשנת 1994 הוציאה הלהקה את אלבומה השלישי Dreamspace ("מרחב החלום"), יחד עם הבסיסט החדש של הלהקה, יאני קאינולאיינן שהצטרף ללהקה כאשר 70 אחוז מהחומר המוזיקלי כבר הוקלט. 
באותה שנה החליט טימו טולקי להפסיק לשיר עבור הלהקה, וחברי הלהקה צרפו סולן ב"משרה מלאה", טימו קוטיפלטו, שהתגלה כסולן בעל יכולות ווקאליות מלודיות מרשימות.
הלהקה הוציאה את האלבום הראשון שלה עם הסולן החדש בשנת 1995. שמו של האלבום היה Fourth Dimension, ולאחר הפצתו של האלבום שוב עזבו את הלהקה שניים מחבריה: טומו לסילה המתופף ואחד מחברי הלהקה המקוריים; ואנטי איקונן הקלידן. עזיבתם נבעה עקב חילוקי דעות מוזיקליים עם שאר חברי הלהקה.
עם עזיבתם צורפו ללהקה שני חברי להקה לא פינים: יאנס יוהנסן הקלידן השוודי, שעבד בעבר עם הגיטריסט הנאו-קאלסי המפורסם, אינגווי מלמסטין; והמתופף הגרמני יורג מייקל (לשעבר ב"ראנינג וויילד וב"גרייב דיגר").
האלבום החמישי של סטרטובריוס, Episode, אלבום שיצא בשנת 1996, הוא זה שמסמן יותר מכל את גיבוש הסאונד ואת המאפיינים המאוד ברורים של הלהקה: מוזיקת פאוור מטאל מלודית עם גוון נאוקלאסי, השפעות פרוגרסיביות ואף מאפיינים סימפוניים. האלבום היה פרויקט גדול מאוד ומושקע שכלל בתוכו גם קולות מקהלה ותזמורת כלי מיתר.
האלבום סימן את תחילת ההצלחה וההכרה של סטרטובריוס כאשר יצאו אחריו שלושה אלבומים מצליחים:Visions ב-1997, Destiny ב-1999 ו-Infinite בשנת 2000. בזכות האלבומים הללו גדל בסיס המעריצים של סטרטובריוס, והם זכו להכרה גדולה מאוד גם מחוץ לסקנדינביה, בעיקר ביפן.
בשנת 2003 הוציאה הלהקה את אלבומה האפי והמלודי ביותר שלה, אלבום בעל שני חלקים שנקרא Elements.
באלבום הזה הגיעה סטרטובריוס לרמות חדשות של מוזיקת פאוור מטאל פרוגרסיבי וסימפוני.
האלבום הראשון Elements Part 1 יצא בתחילת 2003, והוא לווה בסיבוב הופעות עולמי. בהמשך השנה יצא אלבום ההמשך Elements Part 2. שני האלבומים יצאו תחת חברת התקליטים הגרמנית המפורסמת ניוקליר בלאסט.
היסטוריה > עזיבתם וחזרתם של קוטיפלטו ומייקל

בסוף שנת 2003 חילוקי דעות שנותרו בלתי מוסברים ומעורפלים משהו בין טימו קוטיפלטו ויורג מייקל לבין שאר הלהקה גרמו לעזיבתם של השניים.
טימו טולקי צרף ללהקה את הסולנית קטרינה וויאלה ואת אנדרס יוהנסן (אחיו של יאנס הקלידן) מהאמרפול כמתופף. שנת 2004 הייתה שנה ללא אירועים מבחינת סטרטובריוס.
בסוף אותה שנה טימו טולקי פרסם באתר הלהקה כמה הודעות תמוהות ולאחר מכן דווח שהוא אושפז בבית-חולים עקב הפרעות נפשיות.
בינואר 2005, הלהקה דיווחה כי היא מחדשת את פעילותה עם ההרכב שנחשב למצליח ביותר שלה כאשר טימו קוטיפלטו מאייש את עמדת הסולן ויורג מייקל את עמדת המתופף. ביוני של אותה השנה, בסיסט הלהקה יאני קאינולאיינן עזב אותה מסיבות אישיות ואת מקומו תפס הבסיסט לאורי פורה.
בספטמבר הפיצה הלהקה את אלבומה התשיעי במספר הנושא את שם הלהקה Stratovarius. האלבום היה קרוב יותר להאבי מטאל (למטאל המסורתי) מאשר לפאוור מטאל. לאחר צאתו של האלבום הלהקה החלה בסיבוב גדול של הופעות ברחבי העולם שהחל בארגנטינה והמשיך לקנדה וארצות הברית שם הופיעה הלהקה בפעם הראשונה בתולדותיה. סיבוב ההופעות כלל בתוכו הופעות ביפן ובאירופה.
בתחילת 2007 הודיעה הלהקה כי היא מתחילה בהקלטות לאלבום חדש שיצא בתחילת 2008, האלבום כך לפי הדיווח הרשמי יכלול בתוכו 11 שירים ושמו עדיין לא הוחלט. טימו טולקי הודיעה שלאחר הפצתו של האלבום הלהקה תצא למסע הופעות עולמי גדול.
ב 11 בספטמבר 2016 הודיעה הלהקה כי תגיע להופעה בישראל שמתוכננת להיערך ב- 15 בפברואר 2017. ב- 2 באוקטובר 2016 הודיעה הלהקה באופן חד צדדי ומסיבה לא ידועה על ביטול ההופעה בישראל.
חברי הלהקה

טימו קוטיפלטו (Timo Kotipelto) - סולן (החל משנת 1995)
טימו טולקי (Timo Tolkki) - גיטרה, באס (באלבום Twilight Time), סולן (עד האלבום Dreamspace).
יאנס יוהנסן (Jens Johansson) - קלידים, פסנתר (החל משנת 1995)
לאורי פורה (Lauri Porra) - באס (החל משנת 2005)
יורג מייקל (Jörg Michael) - תופים (החל משנת 1995)
דיסקוגרפיה > אלבומי הופעות חיות

Visions of Europe (1998)
דיסקוגרפיה > אלבומי אוסף

The Past And Now (1997)
The Chosen Ones (1999)
14 Diamonds (2000)
Intermission (2001)
Black Diamond: The Anthology (2006)
סליק

ערך זה עוסק במחבוא מחתרתי לנשק. אם התכוונתם למשמעות אחרת, ראו .
סליק ההגנה בכפר גלעדי
פתח הכניסה לסליק ההגנה בכפר גלעדי
סליק 'הקיבוץ' בכפר גלעדי
"סְלִיק" הוא מחבוא מחתרתי לנשק ולמסמכים סודיים. המלה נכנסה לשימוש נרחב בארץ ישראל בתקופת טרום הקמת המדינה, בעת שלטון המנדט הבריטי, אז בנו המחתרות השונות (ארגון "ההגנה", לח"י ואצ"ל) סליקים בכל רחבי הארץ כדי לספק נשק להגנת נקודות היישוב השונות.
מאותו שורש נגזר גם הפועל "להסליק" שמשמעו להחביא, להעלים מן העין.
הרקע

הרקע הבסיסי לבניית סליקים ושימוש בהם נבע ממצב בו השלטון המרכזי לא הצליח להעניק הגנה נדרשת לאזרחים ואלה נאלצו לנקוט ביוזמה עצמית של איסוף נשק לא חוקי והטמנתו במחבואים הרחק מעיני השלטון, כך שיוכל לשמש להם הגנה בשעת הצורך. תופעת החבאת הנשק מעיני השלטון הזר החלה עוד בתקופת מלחמת העולם הראשונה. סליקים חשובים היו בשלהי תקופת השלטון העות'מאני (הטורקי) בארץ ישראל. הסליקים השתייכו בחלקם למחתרת ניל"י שפעלה לצד הבריטים ועוד קודם לכן לארגון השומר.
בשנים 1936–1939 התחולל בארץ המרד הערבי, שכוּון בעיקר כנגד היישוב היהודי. השלטון הבריטי סיפק נשק להגנה עצמית ליישובים היהודיים וגם לכפרים הערבים. מצבת הנשק שסופקה על ידי הבריטים הייתה בדרך כלל כמות קטנה של כ-12 רובים, שהיו בכמות בלתי מספקת. עם החמרת המצב הביטחוני החלו היישובים היהודיים להתארגן כל אחד כפי יכולתו ולאגור נשק ותחמושת. הנשק והתחמושת שנאגרו ללא רישיון מטעם המשטרה הבריטית הושמו במקומות מסתור שונים. כך נולדו הסליקים היישוביים. למעשה לא היה יישוב בארץ שלא היה בו סליק עם כמות נשק מסוימת. נשק זה שימש גם את לוחמי הפלמ"ח באימונים. פרט לכך היו שני סוגי סליקים נוספים: סליקים ארציים וסליקים אישיים. הסליקים הארציים תוכננו ואורגנו על ידי ארגון ההגנה.
חלוקה נוספת לסוגי הסליקים הייתה של סליקים בנויים וסליקים ניידים. הסליקים הבנויים שמשו בדרך כלל לאחסון נשק ארצי או יישובי.
ההחלטה על מיקום הסליקים לא הייתה פשוטה. כפי שבנהלל נבנה הסליק מתחת למתקן לשאיבת שתן פרות, כך למשל ביד מרדכי נבנה הסליק מתחת לרצפת לול עופות, במקום בו תמיד היה זבל עופות מסריח, ואילו בעין גנים שכן הסליק בתוך בית הכנסת.
לאחר השבת השחורה וגילוי מספר סליקים ארציים, יצאה הוראה מטעם ההגנה לכל היישובים להוציא את הסליקים מתוך היישובים ולבנותם מחוץ לגדרות היישוב. אירועי השבת השחורה ביחס לארגון ההגנה היוו קו פרשת המים. המטרה העקרית של הבריטים הייתה איתור וגילוי נשק לא חוקי ותפיסת מבצעי פיגועים ומבוקשים אחרים הקשורים בפעילות נגד השלטון הבריטי.
חודשיים יותר מאוחר חשדו הבריטים שארגון ההגנה אוגר נשק בסליקים מרכזיים בדרום ברוחמה ובדורות. השכם בבוקר 28 באוגוסט 1946 הוקפו דורות ורוחמה בכאלפיים חיילים שהחלו במבצע חיפוש שנמשך שישה ימים והסתיים ב-3 בספטמבר. אף על פי שהבריטים גרמו להרס רב לא מצאו ברוחמה דבר פרט לסליקים ריקים. מצד שני גילו סליק אחד בדורות שהכיל שני תת-מקלעים שמייסר, שישה תת-מקלעים טומפסון, שלושה מקלעי ברן, תשעה מקלעי מ.ג. 34 ומכונת ירייה כבדה אחת.
הסליקים התחלקו בארץ כאמור לשלוש רמות: סליק ארצי, סליק יישובי וסליק פרטי.
לארגון "ההגנה" היו 22 סליקים ארציים ברחבי הארץ. הסליקים הארציים נוהלו על ידי "יחידת הסליקרים של ההגנה". (כך הם קראו לעצמם).
תפקיד היחידה היה להסדיר את העברת וקבלת הנשק והתחמושת, לאחסן אותו בהסתר מהבריטים, להעביר אותו בצורה מוסתרת לאחסנה בסליקים לטווח ארוך או קצר, לשמור אותו במצב תקין ולמסור ליחידות ההגנה השונות לפי הצרכים. צרכים אלה כללו מסירת נשק ליחידות הפלמ"ח לקראת אימון במסגרת גדולה (פלוגה ויותר) או לקראת פעולות שונות. היו מקרים רבים בהם הנשק שהוצא מהסליק ונמסר ליחידות למטרות אימון או מבצעיות, היה בגמר המבצע או האימון מוחזר לסליק.
ליחידה היו מספר דרכים להעביר את הנשק והתחמושת: בתוך מכונית פרטית שהותקנו בה חללים מוסתרים, בתוך מכלי דלק עם דופן כפולה וכדומה. ניתן לראות את אחת המכוניות עם ההתקנים המיוחדים במוזיאון בתי האוסף לתולדות צה"ל ביפו.
מצבת הנשק

באפריל 1947 ציין בן-גוריון ברשימותיו שלארגון "ההגנה" יש 10,073 רובים, מהם 8,720 ביישובים להגנה מקומית, 1,353 להגנה ארצית (מתוכם 336 ברשות מרכז ההגנה, 656 ברשות הפלמ"ח, 361 ברשות החי"ש) 561 ברשות המרכז. 186 מכונות ירייה מתוכן 31 ביישובים, 35 ברשות החי"ש, 5 ברשות הפלמ"ח, 115 ברשות המרכז.
כל הציוד הארטילרי הכבד כלל 672 מרגמות "2, ו-96 מרגמות "3.
מצבת הנשק של האצ"ל והלח"י כללה בתחילת 1947 את הכמויות הבאות:
אצ"ל - 2 מרגמות "3, 6 מרגמות "2, 7 מכונות ירייה, 150 מקלעים, 500 תת-מקלעים, 300 רובים, 200 אקדחים ו-1000 רימונים.
לח"י - 8 מקלעים, 30 תת-מקלעים, 120 אקדחים ו-259 רימונים.
סליקים ישוביים

כמעט ולא היה יישוב בארץ ישראל בשנות המנדט האחרונות שלא היה בו סליק. חלק מהסליקים נשמרו בסוד במשך עשרות שנים ונתגלו רק בתחילת המאה ה-21, כדוגמת הסליק בקיבוץ עין השופט.
סליקים בכפר גלעדי - 22 סליקים. הראשון שנבנה ב-1922 שימש את הקיבוץ החשאי. ביניהם, סליק "השומר" בכפר גלעדי וסליק "ההגנה" בכפר גלעדי.
סליקים ביגור - ברחבי הקיבוץ הוטמנו כלי נשק ב-25 סליקים של הקיבוץ. זאת בנפרד מהסליק הארצי הגדול שנתגלה בשבת השחורה.
הסליק בעין השופט - נבנה במקור מתחת למתבן. לימים נבנתה מעליו מדגרה וברבות השנים הפכה לחדר כושר. כקיבוץ שלא הותקף במלחמת העצמאות ולא נאלץ להילחם, נותר הסליק עם הנשק שבו סגור במשך למעלה מ-65 שנים.
סליק נירים (דנגור)  - הסליק הכיל שלושה כדי חלב שהוכשרו לאחסון הנשק. הסליק הכיל 7 רובי קרבין איטלקיים, 3 תת-מקלעים סטן, 2 תת-מקלעים טומיגן, 1 מדוכת רימונים, 1 מרגמה "2, 1 מקלע ברן, מקלע שוורצלוזה ו-100 כדורים לרובה. הנשק הוצא ממנו ערב התקפות הצבא המצרי על הקיבוץ.
הסליק במזרע
סליק בית החמרה בנען
הסליק ברמת יוחנן
הסליק בטירת צבי
הסליק בעין המפרץ
הסליק בגבת (תחנת שרה)
סליק המחסן באיילת השחר
סליק "השומר" בכפר גלעדי
סליקים אישיים

אלה היו סליקים שנבנו ביוזמה אישית והכילו בדרך כלל נשק קל ותחמושת בכמות קטנה לשימוש אישי של בעל הסליק.
למרות עשרות השנים שחלפו מאז תום תקופת המנדט הבריטי, עדיין מתגלים מפעם לפעם סליקים עלומים שנשכחו, בעיקר סליקים ישוביים.
בתקופת המנדט ביתם של הציירת אנה טיכו והד"ר אלברט טיכו בירושלים, שימש כסליק של הפלמ"ח.
בביתה של עורכת הדין, פעילת ההגנה, שושנה שטרן היה סליק של ההגנה.
בביתה של משפחת אלדורף בשכונת יד אליהו פעל סליק קטן של לוחמי האצ"ל בתוך לול התרנגולים בחצר האחורית.
סליק האצ"ל בבית כנסת החורבה

בשנת 1942 בנה האצ"ל סליק מתחת לארון הקודש של בית כנסת החורבה ברובע היהודי בירושלים, כחלק מתוכנית האצ"ל למלחמה כנגד כיבוש גרמני אפשרי של ארץ ישראל במלחמת העולם השנייה. הסליק התגלה רק במהלך העבודות לשיקום "החורבה" בראשית המאה ה-21, מגיני הרובע בתש"ח לא היו מודעים לקיומו, ולאנשי האצ"ל שידעו על הסליק לא הייתה באותה עת דרך להעביר מידע זה למגינים.
ראו גם

יקותיאל שבח מפקד יחידת ד"ר מילר, הסליקר הראשי של חיפה והצפון.
משה אגוזי הסליקר הראשי של מחוז דן
לקריאה נוספת

רפאל קיטרון, "תם ולא נשלם- פרשת הסליקים לאחר קום המדינה", אריאל 175, אוקטובר 2006, עמ' 71–84
רפי קיטרון, "ארץ ישראל הנסתרת - סיפורם של הסליקים ותולדותיהם", אריאל, 2010.
הערות שוליים

↑  ראו אברהם אדן, "עד דגל הדיו", עמ' 90
↑   עופר אדרת, ההתנקשות החריגה שביצע הארגון שהתנגד להתנקשויות, באתר הארץ, 23 באוקטובר 2016
↑  שושנה שטרן מינקוביץ זל, באתר: אזרחים חללי פעולות איבה
↑  התראות, באתר ערוץ 7, 11 במרץ 2010
הסליק תחת ארון הקודש בבית הכנסת אחדות ישראל כששני פתחיו סגורים. הסליק מוקם בנקודה שתעורר הכי פחות חשד בעיני הבולשת הבריטית
צינור מתכת ששימש כסליק לאחסון כל נשק מתחת לאדמה. שימש את נשר במלחמת העצמאות. האנדרטה לחללי נשר במערכות ישראל
הסליק תחת ארון הקודש בבית הכנסת אחדות ישראל כששני פתחיו פתוחים. ניתן להבחין ששני הפתחים צרים מאוד, שאדם בוגר לא מסוגל לעבור דרכם וגם מובילים לחלל מאוד נמוך תחת הבימה. גם אם השוטרים הבריטיים היו מגלים את הפתחים, הם היו נתקלים בערימות של סידורים ישנים, ומשתכנעים שמדובר בגניזה. למעשה, הסידורים הסתירו את הנשק שמוקם בין שני הפתחים. לצורך הוצאת הנשק היו שולחים ילדים קטנים שרק הם יכלו להיכנס בפתח אחד, לפלס את דרכם בערימת הסידורים, לקחת כלי נשק, ולצאת בפתח השני
מכלי המתכת בהם אוחסנו כלי הנשק בסליק קיבוץ גבעת ברנר, מוצגים במוזיאון חיל האוויר, חצרים
הסליק המרכזי ברמת יוחנן. משמאל לסולם הירידה-מוט המנגנון שבסיבוב מהמחסן שמעל לסליק, הזיז את טבלת הבטון שסגרה על הסליק
לוח זיכרון במקום שבו היה סליק ברמת השרון
מקלע דרור ומרגמה 52 תוצרת מפעלי תע"ש של ההגנה, בתצוגת הסליק בקיבוץ יגור
פצצות מרגמה בריטיות ופיאט מתצוגת הסליק בקיבוץ יגור.
תרשים המתאר את המנגנון שהסתיר את הכניסה הסודית לסליק בקיבוץ יגור.
תצלום סכמתי של הסליק בנהלל
סליק אישי של אחד מלוחמי קיבוץ יד מרדכי שהכיל אקדח מאוזר ושני רימוני יד. נחשף: ינואר 2009
ססיל פאוול

| --- | --- |

 לידה:  5 בדצמבר 1903 טונברידג', הממלכה המאוחדת 
 פטירה:  9 באוגוסט 1969 (בגיל 65) אגם קומו, איטליה 
 שם לידה:  Cecil Frank Powell 
 ענף מדעי:  פיזיקה 
 מקום לימודים:  אוניברסיטת קיימברידג'  סידני ססקס קולג'  אוניברסיטת בריסטול  The Judd School 
 מנחה לדוקטורט:  ארנסט רתרפורד, רלף פאולר, צ'ארלס וילסון 
 מוסדות:  אוניברסיטת בריסטול 
 תלמידי דוקטורט:  Mambillikalathil Govind Kumar Menon, Rosemary Fowler 
 פרסים והוקרה:  מדליית הזהב של לומונוסוב (1967)  מדליית ופרס גאטרי (1969)  מדליית יוז (1949)  פרס נובל לפיזיקה (1950)  המדליה המלכותית (1961)  הרצאת בייקר (1957)  עמית החברה המלכותית  מדליית בייקר של החברה המלכותית 
 בן או בת זוג:  Isobel Artner 
 
ססיל פרנק פאוול (באנגלית Cecil Frank Powell;‏ 5 בדצמבר 1903 – 9 באוגוסט 1969) היה פיזיקאי בריטי, זוכה פרס נובל לפיזיקה על פיתוח שיטת צילום למחקר תהליכים גרעיניים.
קורות חיים

פאוול נולד בטונברידג' קנט, אנגליה, בנו של חרש נשק מקומי. הוא למד בבית ספר מקומי, עד שקיבל בגיל 11 מלגה לבית הספר ג'אד בטונברידג'. לאחר מכן למד מדעים בסידני סאסקס קולג' בקיימברידג', וסיים את לימודיו בהצטיינות בשנת 1925.
כסטודנט לתואר שני עבד במעבדת קוונדיש באוניברסיטת קיימברידג', תחת צ'ארלס וילסון וארנסט רתרפורד, ביצע מחקר על תופעות של התעבות החומר וקיבל דוקטורט בפיזיקה בשנת 1927.
בשנת 1928 החל לעבוד כעוזר מחקר במעבדה הפיזיקלית באוניברסיטת בריסטול, ובהמשך התמנה למרצה. בשנת 1948 מונה לפרופסור לפיזיקה.
בשנת 1932 התחתן פאוול עם איזבל ארטנר, ונולדו להם שתי בנות.
בשנת 1936 השתתף במשלחת לאיי הודו המערבית כחלק ממחקר על פעילות וולקנית.
בשנת 1949 התקבל פאוול כחבר בחברה המלכותית של לונדון, וקיבל את מדליית יוז של החברה באותה השנה. בשנת 1950 הוענק לו פרס נובל לפיזיקה על פיתוח שיטת צילום למחקר תהליכים גרעיניים, ועל תגליותיו הנוגעות למזונים שהתקבלו בשיטה זו.
החל משנת 1952 מונה פאוול למנהל משלחות מחקר לסרדיניה ועמק הפו באיטליה.
בשנת 1955 נהיה פאוול חבר בפדרציה העולמית לעובדים מדעיים. הוא הוסיף את חתימתו למניפסט ראסל-איינשטיין שפורסם על ידי ברטרנד ראסל, אלברט איינשטיין והמדען יוסף רוטבלט, והיה מעורב בהכנות לכנס פגוואש הראשון לענייני המדע והעולם. פאוול עמד בראשות הישיבות של הוועדה המייסדת, לעיתים כמחליפו של ראסל והשתתף בפגישות עד 1968.
בשנת 1961 קיבל פאוול את המדליה המלכותית, וכיהן בארגון האירופאי למחקר גרעיני (CERN) באותה השנה. בשנת 1967 הוענקה לו מדליית הזהב של לומונוסוב על ידי האקדמיה למדעים של ברית המועצות (כיום האקדמיה הרוסית למדעים) על הישגים יוצאי דופן בפיזיקה של חלקיקים יסודיים.
פאוול מת ב-9 באוגוסט 1969, בזמן שיצא לטיול למרגלות הרי האלפים.
מבחר מפרסומיו

1947. Nuclear Physics in Photographs
1951. The Cosmic Radiation
1959. The Study of Elementary Particles by the Photographic Method
1972. Selected Papers of Cecil Frank Powell
ספריית מלאטסטיאנה

| --- | --- |

 מיקום:  Piazza Bufalini 1 - 47521 Cesena (FC) 
 תאריך ייסוד:  המאה ה־19 
 מנהל:  Renato Serra 
 קואורדינטות:  44°08′20″N 12°14′37″E﻿ / ﻿44.138851°N 12.243729°E﻿ / 44.138851; 12.243729
 http://www.comune.cesena.fc.it/malatestiana-antica
  (למפת אמיליה-רומאניה מוגדלת) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי ספריית מלאטסטיאנה(למפת אמיליה-רומאניה רגילה) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי ספריית מלאטסטיאנה
 
ספריית מלאטסטיאנה
ספריית מלאטסטיאנה (באיטלקית: Biblioteca Malatestiana) היא ספרייה ציבורית בצ'זנה (Cesena) שבמחוז אמיליה-רומאניה שבאיטליה.